Nr. 41541/14.10.2022

**REFERAT DE APROBARE**

**la proiectul de hotărâre pentru modificarea** **Hotărârii Consiliului Judeţean Cluj nr. 103/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Recuperare Cluj-Napoca**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În baza prevederilor art. 173 alin. (1) lit. a) coroborat cu alin. (2) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, consiliul judeţean aprobă, în condiţiile legii, la propunerea preşedintelui consiliului judeţean, regulamentul de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean, precum şi ale instituţiilor publice de interes judeţean şi ale societăţilor şi regiilor autonome de interes judeţean.  Stabilirea numărului de personal, a salariilor de bază şi a celorlalte elemente ale sistemului de salarizare, conform legislaţiei în vigoare, se face în vederea realizării obiectivelor, programelor şi proiectelor stabilite. |
| * 1. **Cerinţe care reclamă oportunitatea actului administrativ:** |
| În unităţile sanitare publice din sistemul sanitar numărul de posturi, pe categorii de personal, între limita minimă şi maximă, se stabileşte de către managerul fiecărei unităţi sanitare cu personalitate juridică, potrivit structurilor medicale aprobate, cu încadrarea în cheltuielile de personal aprobate ca limită maximă prin bugetul anual de venituri şi cheltuieli. De asemenea, promovarea în funcţii, grade şi trepte profesionale se face potrivit metodologiei legale în vigoare, prin transformarea postului avut într-un post corespunzător promovării.  Spitalul Clinic de Recuperare Cluj-Napoca prin adresa nr. 17148/10.10.2022 înregistrată la Consiliul Județean Cluj sub numărul 41256/12.10.2022 solicită modificarea Organigramei și a Statului de funcţii.  Pentru solicitările de înființare, desființare, transformare de posturi care se încadrează în prevederile legale este oportun ca organigrama și statul de funcții să se modifice corespunzător, prin transformarea, înființarea și desființarea unor posturi. |
| 1. **Schimbări preconizate:** |
| În Organigrama şi Statul de funcţii aprobat prin Hotărârea Consiliului Judeţean Cluj nr. 129/2022 de modificare a Hotărârii Consiliului Județean Cluj nr. 103/2022 au fost aprobate un număr total de **934,5** posturi, din care în aparatul de specialitate al spitalului **694,5** şi **240** de medici rezidenţi.  În Organigrama și Statul de funcţii propus numărul total de posturi scade cu 7 astfel: în aparatul de specialitate crește cu 1 post și numărul medicilor rezidenți scade cu 8 posturi. Posturile de medici rezidenţi fluctuează pe parcursul anului în funcţie de repartiţia ministerială, de finalizarea pregătirii în rezidenţiat, de schimbarea specialităţilor.  În consecință, **numărul total** de posturi din Organigrama şi Statul de Funcţii ale Spitalului Clinic de Recuperare Cluj-Napoca va fi de **927,5** posturi, din care în aparatul de specialitate al spitalului **695,5** şi **232** de medici rezidenți.  Modificările propuse vizează:   * Înființări, desființări, transformări de posturi din aparatul de specialitate; * Transformarea Biroului de Informatică în Compartiment Informatică; * Desființare de posturi de medici rezidenți.   Modificările aduse statului de funcții vor duce la o mai bună organizare și funcționare a activității la nivelul spitalului în vederea creşterii calităţii serviciilor medicale oferite. Aceste modificări vor fi reflectate și în regulamentul de organizare și funcționare al spitalului.  Ținând cont de argumentele prezentate mai sus, considerăm că din punct de vedere tehnic proiectul propus respectă prevederile legale incidente cu privire la modificarea organigramei, statului de funcții și a regulamentului de organizare și funcționare pentru Spitalul Clinic de Recuperare Cluj-Napoca. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2022 pentru Spitalul Clinic de Recuperare Cluj-Napoca. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare.  Managerul, în calitate de ordonatorul de credite are obligaţia respectării prevederilor corespunzătoare din legislaţia privind salarizarea personalului plătit din fonduri publice și cele care reglementează stabilirea numărului maxim de posturi. |
| **Secțiunea a 6-a – Anexe la referatul de aprobare:** |
| La prezentul referat de aprobare se anexează:   1. nota de fundamentare a Spitalului Clinic de Recuperare Cluj-Napoca privind modificarea Organigramei și a Statului de funcții al spitalului nr. 17148/10.10.2022 înregistrată la Consiliul Județean Cluj sub numărul 41256/12.10.2022; 2. Tabel comparativ cu privire la modificarea art.I. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**pentru modificarea Hotărârii Consiliului Judeţean Cluj nr. 103/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Recuperare Cluj-Napoca**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. … din …... pentru modificarea Hotărârii Consiliului Județean Cluj nr. 103/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Recuperare Cluj-Napoca, propus de preşedintele Consiliului Judeţean Cluj – domnul Alin Tișe, care este însoţit de Referatul de aprobare cu nr. 41541 din 14.10.2022; Raportul de specialitate întocmit de compartimentele de resort din cadrul aparatului de specialitate al Consiliului Judeţean Cluj cu nr.41545 din 14.10.2022 şi Avizul cu nr…... din ….. adoptat de Comisia de specialitate nr. ………………. în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* nota de fundamentare a Spitalului Clinic de Recuperare Cluj-Napoca privind modificarea Organigramei și a Statului de funcții nr. 17148/10.10.2022 înregistrată la Consiliul Județean Cluj sub numărul 41256/12.10.2022;

Luând în considerare:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, cu modificările şi completările ulterioare;

În conformitate cu prevederile:

* art. 173 alin. (1) lit. a) coroborat cu alin. (2) lit. c), art. 191 alin. (1) lit. a) coroborat cu alin. (2) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art.171, art.172 și ale art.180 din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
* art. 3 alin. (3) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
* Ordinului Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1778/2006 privind aprobarea normativelor de personal, cu modificările și completările ulterioare;
* Ordinului Ministrului Sănătăţii nr. 1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările și completările ulterioare;
* art. 12 alin. (2) din Legea nr. 307/2006 privind apărarea împotriva incendiilor, republicată cu modificările și completările ulterioare;
* art. 6 alin. (1 )lit. a) din Ordinul Ministerului Administrației și Internelor nr.163/2007 pentru aprobarea Normelor generale de apărare împotriva incendiilor;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea Clasificării ocupaţiilor din România – nivel de ocupaţie (şase caractere), cu modificările şi completările ulterioare.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 103/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Recuperare Cluj-Napoca, modificată prin Hotărârea Consiliului Județean Cluj nr. 129/2022 se modifică după cum urmează:

1. Anexa nr. 1 "Organigrama Spitalului Clinic de Recuperare Cluj-Napoca" se modifică și se înlocuieşte cu **Anexa nr. 1** care face parte integrantă din prezenta hotărâre.
2. Anexa nr. 2 "Statul de funcții pentru Spitalul Clinic de Recuperare Cluj-Napoca" se modifică și se înlocuieşte cu **Anexa nr. 2** care face parte integrantă din prezenta hotărâre.
3. Anexa nr. 3 "Regulamentul de organizare și funcționare pentru Spitalul Clinic de Recuperare Cluj-Napoca" se modifică după cum urmează:
   1. La articolul 55, sintagma ”Biroul de Informatică” se înlocuiește cu sintagma ”Compartimentul Informatică”.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin managerul Spitalului Clinic de Recuperare Cluj-Napoca.

**Art. III.** Prezenta hotărâre se comunică Direcţiei Juridice, Direcţiei Generale Buget, Finanţe Resurse Umane, Spitalului Clinic de Recuperare Cluj-Napoca, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ...............2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 41545/14.10.2022

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | modificarea Hotărârii Consiliului Județean Cluj nr. 103/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Recuperare Cluj-Napoca | | |
| **Compartiment de resort:** | Direcția Generală Buget-Finanțe, Resurse Umane-Serviciul Resurse Umane  Direcția Juridică – Compartimentul Managementul Unităților de Asistență Medicală | | |
| **Secțiunea 1 – Documentare și analiză:** | | | | | |
| Conform Codului administrativ Consiliul Județean are competența cu privire la aprobarea a organigramei, a statului de funcții și regulamentului de organizare și funcționare pentru spitalele al căror management a fost transferat consiliului județean, respectiv: Spitalul Clinic de Recuperare Cluj-Napoca, Spitalul Clinic de Urgență pentru Copii Cluj-Napoca, Spitalul Clinic de Boli Infecțioase Cluj-Napoca, Spitalul Clinic de Pneumoftiziologie”Leon Daniello” Cluj-Napoca, Spitalul de Boli Psihice Cronice Borșa.  Cu privire la politica de personal și structura organizatorică, managerul spitalului are ca obligație să stabilească și să aprobe numărul de personal, pe categorii și locuri de muncă, în funcție de normativul de personal în vigoare și pe baza propunerilor șefilor de secții și servicii.  Modificarea organigramei și a statului de funcții se face cu respectarea actelor normative care reglementează normativul de personal. | | | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | | |
| Modificările propuse prin proiectul de hotărâre respectă normele de tehnică legislativă pentru elaborarea actelor normative prevăzute de Legea nr. 24/2000, republicată, cu modificările și completările ulterioare, în ceea ce privește claritatea, precizia textelor (art. 36 din lege).  Menționăm că toate modificările vor fi susţinute din bugetul de Venituri şi Cheltuieli al instituţiei pe anul 2022, în bugetul supus aprobării la indicator ”Cheltuieli de personal” pentru anul 2022.  Spitalul Clinic de Recuperare Cluj-Napoca prin adresa nr. 17148/10.10.2022 înregistrată la Consiliul Județean Cluj sub numărul 41256/12.10.2022 solicită modificarea Organigramei și a Statului de funcţii.  În Organigrama şi Statul de funcţii aprobat prin Hotărârea Consiliului Judeţean Cluj nr. 129/2022 de modificare a Hotărârii Consiliului Județean Cluj nr. 103/2022 au fost aprobate un număr total de **934,5** posturi, din care în aparatul de specialitate al spitalului **694,5** şi **240** de medici rezidenţi.  În Organigrama și Statul de funcţii propus numărul total de posturi scade cu 7 astfel: în aparatul de specialitate crește cu 1 post și numărul medicilor rezidenți scade cu 8 posturi. Posturile de medici rezidenţi fluctuează pe parcursul anului în funcţie de repartiţia ministerială, de finalizarea pregătirii în rezidenţiat, de schimbarea specialităţilor.  În consecinţă, **numărul total** de posturi din Organigrama şi Statul de Funcţii ale Spitalului Clinic de Recuperare Cluj-Napoca va fi de **927,5** posturi, din care în aparatul de specialitate al spitalului **695,5** şi **232** de medici rezidenţi.  Modificările propuse sunt următoarele:   1. **TRANSFORMARE POSTURI în vederea promovării**   Având în vedere faptul că solicitarea de promovare pe funcţii corespunzătoare, se încadrează în prevederile O.M.S. nr. 1470 din 20 octombrie 2011 pentru aprobarea criteriilor privind angajarea si promovarea în funcţii, grade şi trepte profesionale a personalului contractual din unităţile sanitare publice din sectorul sanitar, propunem transformarea posturilor, conform specificaţiilor:   |  |  |  |  |  | | --- | --- | --- | --- | --- | | **Nr. crt.** | **Poziţia din statul de funcţii aprobat** | **Poziţia din statul de funcţii propusă** | **Funcţia din statul de funcţii aprobat** | **Funcţia propusă** | | 1. | II/3/41 (1 post) | II/3/24-41  (1 post) | Infirmieră debutantă | Infirmieră | | 2. | II/4/45-46  (1 post) | II/4/26-45  (1 post) | Infirmieră debutantă | Infirmieră | | 3. | II/25/1 (1 post) | II/25/1 (1 post) | Preot gradul II | Preot gradul I | | 4. | III/3.2/6 (1 post) | III/3.2/5-6  (1 post) | Consilier gradul III | Consilier gradul II | | 5. | III/3.3/b/8  (1 post) | III/3.3/b/6-8  (1 post) | Muncitor calificat IV- Liftier | Muncitor calificat III- Liftier |  1. **TRANSFORMĂRI DE POSTURI în vederea recrutării, selecției de personal**   În vederea realizării unei recrutări şi selecţii de personal eficiente şi operative, a creşterii numărului de candidaţi, propunem **transformarea** următorului post vacant, conform specificaţiilor :   |  |  |  |  |  | | --- | --- | --- | --- | --- | | **Nr. crt.** | **Poziţia din statul de funcţii aprobat** | **Poziţia din statul de funcţii propusă** | **Funcţia din statul de funcţii aprobat** | **Funcţia propusă** | | 1. | II/6/24-27 (1 post) | II/6/27 (1 post) | Asistent medical (PL) | Asistent medical debutant (PL) |  1. **TRANSFORMAREA UNUI BIROU, DESFIINȚAREA ȘI ÎNFIINȚAREA UNUI POST**   Se propune **transformarea** Biroului de Informatică, poziția III/1.4 în statul de funcții în Compartiment Informatică la aceeași poziție în statul de funcții, deoarece este dificil de a ocupa postul de șef birou având în vedere că este salarizat sub nivelul funcțiilor de execuție din cadrul biroului.  Luând în considerare cele de mai sus, se propune **desființarea** postului vacant de conducere și înființarea unui post de execuție conform specificațiilor de mai jos:   |  |  |  |  |  | | --- | --- | --- | --- | --- | | **Nr. crt.** | **Poziţia din statul de funcţii aprobat** | **Poziţia din statul de funcţii propusă** | **Funcţia din statul de funcţii aprobat** | **Funcţia propusă** | | 1. | III/1.4/1 (1 post) | III/1.4/1-2  (1 post) | Șef birou | Analist IA |   Transformarea Biroului de Informatică în Compartiment Informatică se va regăsi și în Regulamentul de organizare și funcționare, astfel: la articolul 55, sintagma ”Biroul de Informatică” se va înlocui cu sintagma ”Compartimentul Informatică”.   1. **ÎNFIINȚARE POST**   Volumul, complexitatea și importanța activităților desfășurate în cadrul Compartimentului Securitatea Muncii, PSI, Protecție Civilă și Situații de Urgență, este foarte mare deoarece include domenii de impact major asupra siguranței atât a pacienților, personalului, precum și a persoanelor care intră în calitate autorizată în unitatea sanitară (personal din sistemul sanitar aflat în diverse forme de pregătire didactică, furnizori, vizitatori etc).  În prezent, atribuțiile compartimentului sunt asigurate de un singur angajat (post unic), care este depășit de volumul și complexitatea sarcinilor care incumbă postului, de exemplu: -întocmirea documentelor aferente acestor domenii incluzând planuri, strategii, rapoarte; -cunoașterea legislației actualizată permanent; -derularea activităților practice de instruiri periodice (aprox. 900 persoane), exerciții, simulări, observări directe în spital etc.  Este de menționat faptul că, pe perioada absențelor din unitate (concediu de odihnă, concediu medical, alte evenimente) aceste atribuții nu pot fi exercitate de niciun alt angajat, creându-se în acest fel o vulnerabilitate spitalului.  În contextul modificării echipamentelor medicale și a tehnologiilor utilizate în spitale în ultimii ani, precum și a riscului crescut de incidente survenite din utilizarea extensivă a surselor de oxigen, este necesar înființarea unui post de cadru tehnic cu pregătire în prevenirea și stingerea incendiilor, protecție civilă și situații de urgență, care să realizeze operabilitatea situațiilor de urgență.  Prin urmare, se propune **înființarea** unui post de referent de specialitate gradul I pentru asigurarea activităților de PSI, protecție civilă și situații de urgență, conform specificațiilor de mai jos:   |  |  |  |  |  | | --- | --- | --- | --- | --- | | **Nr. crt.** | **Poziţia din statul de funcţii aprobat** | **Poziţia din statul de funcţii propusă** | **Funcţia din statul de funcţii aprobat** | **Funcţia propusă** | | 1. | - | III/1.3/2 (1 post) | - | Referent de specialitate I | | **Total posturi înființate** | | | | +1 |   Menționăm că înființarea acestui post se face în baza art. 12 alin. (2) din Legea nr. 307/2006 privind apărarea împotriva incendiilor coroborat cu art. 6 alin. (1 )lit. a) din Ordinul Ministerului Administrației și Internelor nr.163/2007 pentru aprobarea Normelor generale de apărare împotriva incendiilor, respectiv în cadrul instituţiilor publice, în funcţie de nivelul riscului de incendiu şi de specificul activităţii, se constituie compartiment de apărare împotriva incendiilor, compus din două sau mai multe cadre tehnice sau personal de specialitate cu atribuţii în domeniul apărării împotriva incendiilor.   1. **MEDICI REZIDENȚI**   Numărul medicilor rezidenți fluctueză în funcţie de repartiţia ministerială, de finalizarea pregătirii în rezidenţiat, de schimbarea specialităţilor, astefel situația medicilor rezidenți este următoarea:   |  |  |  |  |  |  |  | | --- | --- | --- | --- | --- | --- | --- | | **Nr. crt.** | **Poziţia din statul de funcţii aprobat** | **Poziţia din statul de funcţii propusă** | **Funcţia din statul de funcţii aprobat** | **Funcţia propusă** | **Diferențe stat de funcții aprobat/propus** | | | 1. | II/26  **( 240 posturi)** | II/26  **(232 posturi**) | Medici rezidenți an I-VI | Medici rezidenți an I-VI | -8 | | | **Total posturi desființate** | | | | | | -8 | |   Menționăm că solicitarea de la punctul 4.1 din adresa spitalului nr.17148/10.10.2022 de **înființare** a unui post de inginer gradul II în cadrul Biroului Tehnic-Administrativ, poziția III/3.3/3 în statul de funcții, în baza art.6 alin. 2 din Ordinului Ministerului Sănătăţii nr.1224/2010 rămâne în așteptarea precizărilor Ministerului Sănătății solicitate de Consiliul Județean Cluj prin adresa nr. 40884/11.10.2022, deoarece nu se încadrează în normativul de personal calculat conform Anexei nr.9 din ordinul de mai sus.  Toate modificările propuse se încadrează în normativul de personal calculat conform Ordinului Ministerului Sănătăţii nr.1224/2010 *privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii Publice nr. 1.778/2006 privind aprobarea normativelor de personal,* cu modificările și completările ulterioare, coroborat cu prevederile art. 12 alin. (2) din Legea nr. 307/2006 privind apărarea împotriva incendiilor, precum și cu cele ale art. 6 alin. (1) lit. a) din Ordinul Ministerului Administrației și Internelor nr.163/2007 pentru aprobarea Normelor generale de apărare împotriva incendiilor.  Modificările aduse statului de funcții vor duce la o mai bună organizare și funcționare a activității la nivelul spitalului în vederea creşterii calităţii serviciilor medicale oferite.  Ținând cont de argumentele prezentate mai sus, considerăm că din punct de vedere tehnic proiectul propus respectă prevederile legale incidente cu privire la modificarea organigramei, a statului de funcții și al regulamentului de organizare și funcționare al Spitalului Clinic de Recuperare Cluj-Napoca. | | | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | | | |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2022 pentru Spitalul Clinic de Recuperare Cluj-Napoca. | | | | | |
| ***Secțiunea a 4-a - Concluzii/propuneri:*** | | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | | | |
|  | **Prenume și nume** | **Data** | **Semnătura** | |
| Avizat: Director general  Director executiv | Cristina Șchiop  Ștefan Iliescu |  |  | |
| Verificat: Șef serviciu | Corina Mocan |  |  | |
| Elaborat: Consilier  Consilier | Simona Man  Letiția Ștefan |  |  | |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| *Direcţia Generală Buget-Finanţe, Resurse Umane/*  *Serviciul Resurse Umane* | 18.10.2022 |  | Raport întocmit |
| *Direcţia Juridică/*  *Compartimentul Managementul Unităților de Asistență Medicală* | 18.10.2022 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 5 |  |  |  |